CELEX: 32013R1048
Language: hu
Date: 2013-10-28 00:00:00
Title: A Bizottság 1048/2013/EU végrehajtási rendelete ( 2013. október 28. ) a 2009/2010–2014/2015. gazdasági évekre a 1701 vámtarifaszám alá tartozó, kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról szóló 828/2009/EK rendelet módosításáról

29.10.2013   
            
            
               HU
            
            
               Az Európai Unió Hivatalos Lapja
            
            
               L 285/2
            
         A BIZOTTSÁG 1048/2013/EU VÉGREHAJTÁSI RENDELETE
   (2013. október 28.)
   a 2009/2010–2014/2015. gazdasági évekre a 1701 vámtarifaszám alá tartozó, kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról szóló 828/2009/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános tarifális preferenciák rendszerének 2009. január 1-jétől történő alkalmazásáról, illetve az 552/97/EK és az 1933/2006/EK rendelet, valamint az 1100/2006/EK és a 964/2007/EK bizottsági rendelet módosításáról szóló, 2008. július 22-i 732/2008/EK tanácsi rendeletre (1) és különösen annak 11. cikke (7) bekezdésére,
   mivel:
   
               (1)
            
            
               A 828/2009/EK bizottsági rendelet (2) 1. cikkének (4) bekezdése úgy rendelkezik, hogy a 732/2008/EK rendelet I. mellékletében legkevésbé fejlettként felsorolt bármely ország felvehető a 828/2009/EK rendelet I. mellékletébe.
            
         
               (2)
            
            
               A Mianmar/Burmától az általános tarifális preferenciák ideiglenes megvonásáról szóló 552/97/EK tanácsi rendelet hatályon kívül helyezéséről szóló, 2013. június 12-i 607/2013/EU európai parlamenti és tanácsi rendelet (3)2012. június 13-i visszamenőleges hatállyal helyreállította Mianmar/Burma kedvezményezetti jogállását az általános tarifális preferenciák rendszerében.
            
         
               (3)
            
            
               Mianmar/Burma mint a 732/2008/EK rendelet I. mellékletében legkevésbé fejlett országként szereplő ország kérte a Bizottságtól a 828/2009/EK rendelet I. mellékletébe való felvételét. Mianmar/Burma cukortermelő ország, vagyis potenciális exportőr az Unió felé.
            
         
               (4)
            
            
               A 828/2009/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 828/2009/EK rendelet I. mellékletének I. része helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 28-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 211., 2008.8.6., 1. o.
   
      (2)  A Bizottság 2009. szeptember 10-i 828/2009/EK rendelete a 2009/2010–2014/2015. gazdasági évekre a 1701 vámtarifaszám alá tartozó, kedvezményes megállapodások szerinti cukorágazati termékek behozatalára és finomítására vonatkozó részletes alkalmazási szabályok megállapításáról (HL L 240., 2009.9.11., 14. o.)
   
      (3)  HL L 181., 2013.6.29., 13. o.
   
      MELLÉKLET
      
         „I. rész : Legkevésbé fejlett országok
         
         
                     Csoport
                  
                  
                     Harmadik ország
                  
                  
                     Hivatkozási szám
                  
               
                     Legkevésbé fejlett nem AKCS-országok (NON-ACP-LDC)
                  
                  
                     Banglades
                     Kambodzsa
                     Laosz
                     Mianmar/Burma
                     Nepál
                  
                  
                     09.4221
                  
               
                     Legkevésbé fejlett AKCS-országok (ACP-LDC)
                  
                  
                     Benin
                     Burkina Faso
                     Kongói Demokratikus Köztársaság
                     Etiópia
                     Madagaszkár
                     Malawi
                     Mozambik
                     Szenegál
                     Sierra Leone
                     Szudán
                     Tanzánia
                     Togó
                     Uganda
                     Zambia
                  
                  
                     09.4231”